valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

dėl valstybinės teritorijų planavimo ir statybos inspekcijos

prie aplinkos ministerijos viršininko 2016 m. RUGPJŪČIO 17 d. įsakymo Nr. 1V-99 „DĖL ADMINISTRACINIŲ SPRENDIMŲ, PRIIMTŲ NEVYKDANT TERITORIJŲ PLANAVIMO PROCESO, TIKRINIMO TVARKOS APRAŠO PATVIRTINIMO“ PAKEITIMO

2019 m. liepos 2 d. Nr. 1V-104

Vilnius

1. P a k e i č i u Administracinių sprendimų, priimtų nevykdant teritorijų planavimo proceso, tikrinimo tvarkos aprašą, patvirtintą Valstybinės teritorijų planavimo ir statybos inspekcijos prie Aplinkos ministerijos viršininko 2016 m. rugpjūčio 17 d. įsakymu Nr. 1V-99 „Dėl Administracinių sprendimų, priimtų nevykdant teritorijų planavimo proceso, tikrinimo tvarkos aprašo patvirtinimo“, ir išdėstau jį nauja redakcija (pridedama).

2. N u s t a t a u, kad šis įsakymas įsigalioja liepos 4 d.

L. e. viršininko pareigas	Renata Planutienė

PATVIRTINTA

Valstybinės teritorijų planavimo ir statybos

inspekcijos prie Aplinkos ministerijos viršininko

2016 m. rugpjūčio 17 d. įsakymu Nr. 1V-99

(Valstybinės teritorijų planavimo ir statybos

inspekcijos prie Aplinkos ministerijos viršininko

2019 m. liepos 2 d. įsakymo Nr. 1V- 104 redakcija)

ADMINISTRACINIŲ SPRENDIMŲ, PRIIMTŲ NEVYKDANT TERITORIJŲ PLANAVIMO PROCESO, TIKRINIMO TVARKOS

APRAŠAS

I skyrius

BENDROSIOS NUOSTATOS

1. Administracinių sprendimų, priimtų nevykdant teritorijų planavimo proceso, tikrinimo tvarkos aprašas (toliau – Aprašas) nustato administracinių sprendimų, kurie priimti nevykdant teritorijų planavimo (toliau – TP) proceso ir kuriais nustatomi nauji, keičiami ar panaikinami esami teritorijos tvarkymo, naudojimo ar apsaugos reikalavimai, keičiami ar panaikinami TP dokumentai (jų dalys), (toliau – sprendimas (-ai)) tikrinimo Valstybinėje teritorijų planavimo ir statybos inspekcijoje prie Aplinkos ministerijos (toliau – Inspekcija), informavimo apie patikrinimo rezultatus ir veiksmų, nustačius pažeidimų, atlikimo tvarką.

2. Sprendimų atitikties TP reglamentuojančių teisės aktų reikalavimams patikrinimo akto (toliau – patikrinimo aktas) rekvizitai pateikti šio Aprašo priede.

3. Privalomojo nurodymo rekvizitai patvirtinti Inspekcijos viršininko 2017 m. gruodžio 21 d. įsakymu Nr. 1V-166 „Dėl Privalomojo nurodymo rekvizitų patvirtinimo“.

4. Sprendimo dėl privalomojo nurodymo įvykdymo termino pratęsimo rekvizitai patvirtinti Inspekcijos viršininko 2016 m. gruodžio 29 d. įsakymu Nr. 1V-186 „Dėl Sprendimo dėl privalomojo nurodymo įvykdymo termino pratęsimo rekvizitų patvirtinimo“.

5. Aprašas privalomas Inspekcijos Teritorijų planavimo valstybinės priežiūros departamento Pirmojo ir Antrojo teritorijų planavimo priežiūros skyrių vadovams, taip pat valstybės tarnautojams ir darbuotojams, dirbantiems pagal darbo sutartis, tikrinantiems Aprašo 1 punkte nurodytų sprendimų atitiktį TP reglamentuojančių teisės aktų reikalavimams, (toliau – darbuotojas (-ai)).

6. Patikrinimai, taikant šį Aprašą, atliekami raštu gavus skundų apie galimai neteisėtus sprendimus.

7. Skundai nenagrinėjami, jeigu yra Lietuvos Respublikos teritorijų planavimo įstatyme, Lietuvos Respublikos teritorijų planavimo ir statybos valstybinės priežiūros įstatyme (toliau – Įstatymas), Asmenų prašymų, skundų nagrinėjimo ir asmenų aptarnavimo Valstybinėje teritorijų planavimo ir statybos inspekcijoje prie Aplinkos ministerijos taisyklių, patvirtintų Inspekcijos viršininko 2014 m. sausio 8 d. įsakymu Nr. 1V-5 „Dėl Asmenų prašymų, skundų nagrinėjimo ir asmenų aptarnavimo Valstybinėje teritorijų planavimo ir statybos inspekcijoje prie Aplinkos ministerijos taisyklių patvirtinimo“ (toliau – Taisyklės) ir kituose teisės aktuose įtvirtinti pagrindai.

II skyrius

SĄVOKOS

8. Apraše vartojamos sąvokos atitinka Teritorijų planavimo įstatyme, Įstatyme ir juos įgyvendinančiuose teisės aktuose vartojamas sąvokas.

III skyrius

SPRENDIMŲ TEISĖTUMO paTIKRINIMAS,

veiksmų ir REZULTATŲ ĮFORMINIMAS

9. Atliekant sprendimų teisėtumo patikrinimą, tikrinama, ar jie priimti nepažeidžiant TP reglamentuojančių teisės aktų.

10. Šio Aprašo nustatyta tvarka tikrinami tie sprendimai, kurie atitinka kartu visus išvardytus reikalavimus:

10.1. kurie priimti nevykdant TP proceso;

10.2. kuriais nustatomi nauji, keičiami ar panaikinami esami teritorijos tvarkymo, naudojimo ar apsaugos reikalavimai, keičiami ar panaikinami TP dokumentai (jų dalys).

11. Darbuotojas, nustatęs, kad, vadovaujantis Aprašo 10 punktu, sprendimas turi būti tikrinamas, atlieka patikrinimą šia tvarka:

11.1. kai Inspekcija pagal kompetenciją neturi ir iš teisėtai prieinamų šaltinių negali gauti reikiamų dokumentų ar informacijos, vadovaudamasis Įstatymo 61 straipsnio 2 dalimi ir 22 straipsnio 1 dalies 2 punktu:

11.1.1. surašo privalomąjį nurodymą sprendimą priėmusiam viešojo administravimo ir (ar) kitam subjektui (toliau – subjektas (-ai)) per 10 darbo dienų pateikti visus nurodytus su patikrinimu susijusius dokumentus ir informaciją;

11.1.2. kontroliuoja privalomojo nurodymo vykdymą:

11.1.2.1. privalomąjį nurodymą gavusiam subjektui pateikus rašytinį motyvuotą prašymą pratęsti Aprašo 11.1.1 papunktyje nurodytą terminą 10 darbo dienų, Inspekcijoje nustatyta tvarka priima Aprašo 4 punkte nurodytą sprendimą dėl privalomojo nurodymo termino pratęsimo, apie priimtą sprendimą informuoja subjektą;

11.1.2.2. gavęs Aprašo 11.1.1 papunktyje nurodytus dokumentus ir informaciją, patikrina, ar privalomasis nurodymas įvykdytas:

11.1.2.2.1. nustatęs, kad privalomasis nurodymas įvykdytas, tai pažymi turimame privalomojo nurodymo egzemplioriuje;

11.1.2.2.2. nustatęs, kad privalomasis nurodymas neįvykdytas, atlieka veiksmus, nurodytus Aprašo 12.2 papunktyje;

11.1.2.3. gavęs Aprašo 11.1.1 papunktyje nurodytus dokumentus ir informaciją bei nustatęs, kad privalomasis nurodymas įvykdytas, tikrina sprendimų atitiktį TP reglamentuojančių teisės aktų reikalavimams;

11.2. jei nustato, kad visi su patikrinimu susiję dokumentai ir informacija saugomi Inspekcijoje arba iš viešai prieinamų šaltinių juos galima gauti, Aprašo 11.1.1 papunktyje nurodyto privalomojo nurodymo nesurašo ir tikrina sprendimų atitiktį TP reglamentuojančių teisės aktų reikalavimams;

11.3. sprendimų atitiktį TP reglamentuojančių teisės aktų reikalavimams patikrina per 20 darbo dienų nuo visų privalomų pateikti dokumentų ir informacijos gavimo Inspekcijoje dienos;

11.4. jei dėl objektyvių priežasčių per šį terminą patikrinimas negali būti atliktas, šį terminą gali būti pratęsti, bet ne ilgiau kaip 20 darbo dienų, apie tai Taisyklių nustatyta tvarka informuoja skundą pateikusį (patikrinimą inicijavusį) asmenį, nurodydamas patikrinimo termino pratęsimo priežastis;

11.5. baigęs sprendimų patikrinimą ir nenustatęs pažeidimų, surašo patikrinimo aktą;

11.6. baigęs sprendimų patikrinimą ir nustatęs pažeidimų:

11.6.1. vadovaudamasis Įstatymo 61 straipsnio 4 dalimi, surašo patikrinimo aktą ir privalomąjį nurodymą per jame nurodytą, bet ne ilgesnį kaip vieno mėnesio terminą panaikinti ar pakeisti neteisėtai priimtą sprendimą (jo dalį);

11.6.2. vadovaudamasis Įstatymo 61 straipsnio 6 dalimi, įvertinęs pažeidimų mastą, pobūdį ir kitas su pažeidimų šalinimu susijusias aplinkybes, surašo tik patikrinimo aktą.

IV SKYRIUS

informavimas apie SPRENDIMŲ patikrinimo rezultatus

IR VEIKSMAI, NUSTAČIUS PAŽEIDIMų

12. Darbuotojas:

12.1. Aprašo 7 punkte nurodytais atvejais Taisyklių nustatyta tvarka informuoja skundą pateikusį asmenį, nurodydamas skundo nenagrinėjimo ir sprendimų tikrinimo nutraukimo priežastis;

12.2. Aprašo 11.1.2.2.2 papunktyje nurodytu atveju atlieka šiuos veiksmus:

12.2.1. per 5 darbo dienas nuo privalomajame nurodyme nustatyto arba pratęsto termino pabaigos dienos informuoja skundą pateikusį asmenį, nurodydamas, kad skundas bus išnagrinėtas per 20 darbo dienų nuo visų privalomų pateikti dokumentų ir informacijos gavimo Inspekcijoje dienos;

12.2.2. įstatymų nustatytais atvejais ir tvarka atlieka su administracinės nuobaudos privalomojo nurodymo neįvykdžiusiam subjektui skyrimu susijusius veiksmus;

12.3. Aprašo 11.5 papunktyje nurodytu atveju per 5 darbo dienas nuo patikrinimo akto užregistravimo dienos apie skundo nagrinėjimo rezultatus informuoja skundą pateikusį asmenį ir patikrintą sprendimą priėmusį subjektą, pridėdamas patikrinimo aktą;

12.4. Aprašo 11.6.1 papunktyje nurodytu atveju (išskyrus Aprašo 12.5 papunktyje nurodytą atvejį), vadovaudamasis Įstatymo 61 straipsnio 4 ir 5 dalimis:

12.4.1. ne vėliau kaip per 5 darbo dienas nuo patikrinimo akto ir privalomojo nurodymo užregistravimo dienos apie skundo nagrinėjimo rezultatus informuoja jį pateikusį asmenį, pridėdamas patikrinimo aktą ir privalomąjį nurodymą;

12.4.2. kontroliuoja privalomojo nurodymo vykdymą:

12.4.2.1. privalomąjį nurodymą gavusiam subjektui pateikus rašytinį motyvuotą prašymą pratęsti šio nurodymo vykdymo terminą, Inspekcijoje nustatyta tvarka priima Aprašo 4 punkte nurodytą sprendimą dėl privalomojo nurodymo termino pratęsimo (šis terminas gali būti ne ilgesnis, negu buvo nustatytas privalomajame nurodyme), apie priimtą sprendimą informuoja subjektą;

12.4.2.2. pasibaigus privalomojo nurodymo įvykdymo terminui arba iki šio termino pabaigos gavus subjekto, kuriam pateiktas privalomasis nurodymas, raštą, kad šis nurodymas yra įvykdytas, ir tai patvirtinančius dokumentus, patikrina, ar šis nurodymas įvykdytas:

12.4.2.2.1. nustatęs, kad privalomasis nurodymas įvykdytas, tai pažymi turimame privalomojo nurodymo egzemplioriuje ir apie tai informuoja skundą pateikusį asmenį ir patikrintą sprendimą priėmusį subjektą;

12.4.2.2.2. nustatęs, kad privalomasis nurodymas neįvykdytas, ne vėliau kaip per 1 mėnesį nuo privalomojo nurodymo įvykdymo termino pabaigos ar teismo sprendimu pratęsto termino pabaigos Inspekcijoje nustatyta tvarka parengia ir pateikia rašytinę išvadą, kuria siūloma kreiptis į teismą dėl privalomojo nurodymo ar jo dalies įvykdymo;

12.5. Aprašo 11.6.2 papunktyje nurodytu atveju (išskyrus Aprašo 12.5 papunktyje nurodytą atvejį), vadovaudamasis Įstatymo 61 straipsnio 6 dalimi:

12.5.1. per 5 darbo dienas nuo patikrinimo akto užregistravimo dienos apie skundo nagrinėjimo rezultatus informuoja jį pateikusį asmenį ir patikrintą sprendimą priėmusį subjektą;

12.5.2. Inspekcijoje nustatyta tvarka parengia ir pateikia rašytinę išvadą, kuria siūloma kreiptis į teismą dėl teisės aktų pažeidimų šalinimo;

12.6 jei patikrinimo akte konstatuotas sprendimo neteisėtumas, tačiau po šio akto surašymo priimtas subjekto sprendimas dėl TP dokumento tvirtinimo ir todėl neteisėtas sprendimas nebesukelia teisinių pasekmių, per 5 darbo dienas nuo patikrinimo akto užregistravimo dienos apie skundo nagrinėjimo rezultatus informuoja skundą pateikusį asmenį ir patikrintą sprendimą priėmusį subjektą.

V SKYRIUS

BAIGIAMOSIOS NUOSTATOS

13. Už šio Aprašo pažeidimus darbuotojai atsako teisės aktų nustatyta tvarka.

_________________

Administracinių sprendimų, priimtų nevykdant

teritorijų planavimo proceso, tikrinimo tvarkos aprašo

priedas

(Administracinio sprendimo patikrinimo akto rekvizitai)

VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS

________________________________________________________________ SKYRIUS

ADMINISTRACINIO SPRENDIMO ATITIKTIES TERITORIJŲ PLANAVIMĄ REGLAMENTUOJANČIŲ TEISĖS AKTŲ REIKALAVIMAMS

PATIKRINIMO AKTAS

20 m. ____________ d. Nr. ________

(Data)	(reg. numeris)

____________________

(vieta)

Tikrinamas administracinis sprendimas

_________________________________________________________________________

(pavadinimas, data ir numeris)

Subjektas, kurio administracinis sprendimas tikrinamas

_________________________________________________________________________

(fizinio asmens vardas, pavardė, asmens kodas, adresas,

________________________________________________________________________

juridinio asmens teisinė forma, pavadinimas, kodas, buveinės adresas,

_________________________________________________________________________

subjekto, kuris nėra nei fizinis, nei juridinis asmuo, pavadinimas ir adresas)

Patikrinimo akto teisinis pagrindas

Lietuvos Respublikos teritorijų planavimo ir statybos valstybinės priežiūros įstatymo 61 straipsnio 3 dalis

Patikrinimo akto turinys

_________________________________________________________________________

Nustatytų pažeidimų mastas, pobūdis, kitos su jų šalinimu susijusios aplinkybės arba įrašyti „Pažeidimų nenustatyta“

_________________________________________________________________________

Šis patikrinimo aktas gali būti skundžiamas _______________ administraciniam teismui

(įrašyti teismo pavadinimą)

_____________ ___________ per vieną mėnesį nuo sprendimo gavimo Lietuvos Respublikos

(įrašyti adresą)

administracinių bylų teisenos įstatymo nustatyta tvarka.

Aktą surašė

________________________________ ____________ ______________________

(pareigos) (parašas) (vardas ir pavardė)